
Veeseaduse ja teiste seaduste muutmise seadus

§ 1. Veeseaduse muutmine

Veeseaduses tehakse järgmised muudatused:

1) paragrahvi 2 pealkiri muudetakse ja sõnastatakse järgmiselt:

„§ 2. Muude seaduste kohaldamine“;

2) paragrahvi 2 täiendatakse lõikega 3 järgmises sõnastuses:

„(3) Joogiveega kokkupuutuva toote hügieeninõuetele vastavusele, märgistamisele, turule laskmisele, vastavushindamisele, vastavushindamisasutusest teavitamisele, turujärelevalvele ja vastutusele ning turul kättesaadavaks tegemisega seotud tootja, tema volitatud esindaja, importija ja levitaja kohustustele kohaldatakse toote nõuetele vastavuse seadust, arvestades käesolevas seaduses sätestatud erisusi.“;

3) paragrahvi 851 lõike 4 esimeses lauses asendatakse sõnad „ei pea rakendama“ sõnadega „võib kohandada“;

4) paragrahvi 851 lõike 4 teises lauses asendatakse sõnad „rakendamata jätmine“ sõnaga „kohandamine“;

5) paragrahvi 854 lõige 4 muudetakse ja sõnastatakse järgmiselt:

„(4) Prioriteetne tarbimiskoht käesoleva seaduse tähenduses on suur üldsusele avatud või ligipääsmatu valdus, mis ei ole kodumajapidamine ja mille paljud kasutajad võivad kokku puutuda veega seotud riskidega.“;

6) paragrahvi 854 täiendatakse lõikega 41 järgmises sõnastuses:

„(41) Terviseamet määrab käesoleva paragrahvi lõikes 1 nimetatud analüüsi alusel kindlaks prioriteetsed tarbimiskohad ja avaldab nende nimekirja oma veebilehel. Terviseamet teavitab asjaomase tarbimiskoha omanikku tema valduse prioriteetseks tarbimiskohaks määramisest ja käesoleva paragrahvi lõike 3 alusel kohaldatavatest seirenõuetest.“;

7) paragrahvi 855 pealkirja täiendatakse pärast sõna „kokkupuutuvad“ tekstiosaga „tooted,“;

8) paragrahvi 855 täiendatakse lõigetega 3 ja 4 järgmises sõnastuses:

„(3) Joogivee võtmise, töötlemise, säilitamise või jaotamisega seotud rajatistes kasutamiseks ettenähtud ja joogiveega kokkupuutuvad tooted ning nendes kasutatavad valmismaterjalid peavad vastama Euroopa Parlamendi ja nõukogu direktiivi (EL) 2020/2184 olmevee kvaliteedi kohta (ELT L 435, 23.12.2020, lk 1–62) artikli 11 alusel vastu võetud Euroopa Liidu õigusaktides sätestatud nõuetele. Joogiveega kokkupuutuva toote vastavust nõuetele hinnatakse ja toode märgistatakse nimetatud Euroopa Liidu õigusaktides sätestatud korras.

(4) Käesoleva paragrahvi lõikes 3 nimetatud vastavust nõuetele hindab vastavushindamisasutus Euroopa Parlamendi ja nõukogu direktiivi (EL) 2020/2184 artikli 11 alusel vastu võetud Euroopa Liidu õigusaktides sätestatud korras. Vastavushindamisasutusele kohaldatakse toote nõuetele vastavuse seadust, arvestades käesolevas seaduses sätestatud erisusi. Eestis asutatud vastavushindamisasutusele annab tegevusloa Tarbijakaitse ja Tehnilise Järelevalve Amet toote nõuetele vastavuse seaduses sätestatud korras.“;

9) paragrahvi 856 lõikest 1 jäetakse välja tekstiosa „olmevee kvaliteedi kohta (ELT L 435, 23.12.2020, lk 1–62)“;
10) paragrahvi 87 lõige 5 muudetakse ja sõnastatakse järgmiselt:

„(5) Käesoleva paragrahvi lõike 4 punktis 1 nimetatud joogivee kontrolli kava vaadatakse pidevalt läbi. Seda ajakohastatakse vähemalt iga kuue aasta järel ja see kooskõlastatakse Terviseametiga.“;

11) paragrahvi 192 lõike 3 punkt 2 tunnistatakse kehtetuks;

12) paragrahvi 250 lõiget 1 täiendatakse pärast sõna „Keskkonnaamet“ tekstiosaga „, Tarbijakaitse ja Tehnilise Järelevalve Amet“;

13) paragrahvi 250 täiendatakse lõikega 8 järgmises sõnastuses:

„(8) Riiklikku järelevalvet joogiveega kokkupuutuva toote hügieeninõuetele vastavuse, vastavushindamise ja märgistamise nõuete ning turule laskmise ja turul kättesaadavaks tegemise nõuete täitmise üle teeb Tarbijakaitse ja Tehnilise Järelevalve Amet, kohaldades toote nõuetele vastavuse seaduses turujärelevalve kohta sätestatut.“;

14) seadust täiendatakse §-ga 28410 järgmises sõnastuses:

„§ 28410. Joogiveega kokkupuutuvate toodete ja valmismaterjalide nõuete rakendamise ulatus

Enne 2026. aasta 31. detsembrit ehitatud ehitises kohaldatakse käesoleva seaduse § 855 lõigetes 3 ja 4 sätestatud nõudeid joogiveega kokkupuutuva uue toote kasutusele võtmisest arvates.“.

§ 2. Ehitusseadustiku muutmine

Ehitusseadustiku § 127 lõige 2 tunnistatakse kehtetuks.

§ 3. Rahvatervishoiu seaduse muutmine

Rahvatervishoiu seaduse § 29 täiendatakse lõigetega 31 ja 32 järgmises sõnastuses:

„(31) Vee terviseohutuse infosüsteemis tunnistatakse veeseaduse § 852 lõike 2 alusel joogiveehaarde valgala ja toiteala riskihindamise käigus töödeldavad geograafilise asukoha andmed asutusesiseseks kasutamiseks mõeldud teabeks, kui nende avalikuks tulek ohustaks joogiveevarustuse turvalisust või rahvastiku tervist.

(32) Käesoleva paragrahvi lõikes 3¹ sätestatud juurdepääsupiirang kehtib, kuni veehaarde kasutamine joogivee võtmiseks või tootmiseks lõpeb.“.

§ 4. Toote nõuetele vastavuse seaduse muutmine

Toote nõuetele vastavuse seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2020/2184 olmevee kvaliteedi kohta (ELT L 435, 23.12.2020, lk 1–62)“.

§ 5. Seaduse jõustumine

Käesolev seadus jõustub 2026. aasta 31. detsembril.

